Þeir sem skoða röntgenmyndir eða sneiðmyndir missa oft af einkennum sjúkdóma á borð við krabbamein í heila eða brjóstum , en kerfisbundnar skynjunarvillur geta komið fram hjá þeim sem skoða reglulega röntgen - eða sneiðmyndir , til dæmis vegna gruns um ýmiss konar krabbamein . Þetta kemur fram í nýrri rannsókn sem Árni Kristjánsson , prófessor í sálfræði við Háskóla Íslands , hefur leitt ásamt þeim Mauro Manassi og David Whitney við Kaliforníuháskóla í Berkeley . Niðurstaða rannsóknarinnar var birt í vísindatímaritinu Nature Scientific Reports sem gefið var út núna í vikunni . Eftir því sem fram kemur í tilkynningu hafa vísindamennirnir sjálfir hugmyndir um hvernig unnt er að bæta verklag við slíkar skoðanir . „ Í rannsókn okkar veltum við fyrir okkur hvort eitthvað í sjónskynferlinu sjálfu gæti skýrt mannleg mistök . Við höfum áður staðfest að það sem fólk hefur séð áður getur bjagað skynjunina á því sem það sér síðan í framhaldinu , svokölluð raðáhrif í skynjun , “ segir Árni Kristjánsson prófessor . Árni Kristjánsson , prófessor við Háskóla Íslands . Ljósmynd / Háskóli Íslands Árni segir að niðurstöðurnar sýni ótvírætt að raðáhrif geti skekkt skynjun fólks á áreitum sem líkjast röntgenmyndum og þannig haft bein áhrif á niðurstöður úr athugunum . „ Við veltum einnig upp spurningum í rannsókninni hvort áreiti af þessu tagi geti haft áhrif á skynjun þeirra sem leita að vopnum eða öðrum hættulegum hlutum á flugvöllum . “ Hann segir að því miður sé mjög algengt að niðurstöður í röntgen - og sneiðmyndarannsóknum séu ekki túlkaðar á réttan hátt . „ Mælingar benda til að um 20% brjóstakrabbameina fari fram hjá þeim sem skoða myndir vegna gruns um slík mein . “ Á svipaðan hátt sé algengt að hættulegir hlutir sleppi í gegnum skoðun á flugvöllum .